钦定古今图书集成/历象汇编/岁功典/第018卷 > 宋
## 钦定古今图书集成/历象汇编/岁功典/第018卷 > 宋

宋以立春日祀青帝及岳渎之神。

按《宋史礼志》：“立春祀青帝，以帝太昊配，勾芒、岁星、三
辰、七宿从祀。”　又按志：“立春祀东岳岱山于兖州，东
镇沂山于沂州，东海于莱州，淮渎于唐州。”

### 仁宗景祐元年始颁土牛经于天下

按《宋史仁宗本纪》，不载。　按《玉海》，“景祐元年，司天监
校《土牛经》，去其复重，释牛色等四篇，为农事之占。十
月己巳，命知制诰丁度序之颁天下。其牛色及执策
者衣，并以岁月支干纳音”相配。

按宋向孟《土牛经》释：春牛颜色第一，常以岁于为头
色。从甲、乙、丙、丁、戊、己、庚辛、壬癸为十干。甲乙木，其色
青；丙丁火，其色赤；戊己土，其色黄；庚辛金，其色白；壬
癸水，其色黑。馀仿此。支为身色。从子丑、寅卯、辰、巳、午
未、申酉、戌亥为十二支。寅卯木，其色青；巳午火，其色
赤；申酉金，其色白；子亥水，其色黑；辰戌、丑未土，其色
“黄，馀皆仿此，纳音为腹，从金木水火土”为纳音，金白，
木青，水黑，火赤，土黄。以此五色言之，立春日，干色为
角耳尾，支色为胫脡，纳音色为蹄。假令甲子岁立春，
甲为干，其色青，用青为牛头；子为支，其色黑黑为身，
纳音金，其色白，白为腹。丙寅日立春，丙为干，其色赤，
用赤为角耳尾；寅为支，其色青，用青为胫脡纳音是
火，其色赤，用赤为蹄。　《释策牛人衣服》第二，以立春
日干为衣色，支为勒帛色，纳音为衬服色。假令戊子
日立春，戊为干，当用黄衣，子为支，当用黑为勒帛纳
音是火，当用赤为衬服。其策牛人头屦鞭策，各随时
候之宜是也，用红紫头须之类。　《释策牛人前后》第
三。凡春在岁前，则人在牛“后；若春在岁后，则人在牛
前。春与岁齐，则人牛并立。假令立春在十二月内，则
是春在岁前，即人在牛后；立春在正月内，则是春在
岁后，即人在牛前。若立春在岁日同，即是春与岁齐，
人牛并立。阳岁人居左，阴岁人居右。寅辰午申戌子
为阳岁，卯巳未酉亥丑为阴岁。”　释“笼头缰索，第四
孟年以麻为”之。寅申巳亥为孟年，仲年以草为之。子
午卯酉为仲年，季年以丝为之。辰戌丑未为季年。凡
缰索长七尺二寸，像七十二候。凡秦者，乃牛鼻中环
木也，亦名曰拘。拘秦者，牛鼻中木也，以桑柘木为之，
即以每年正月中宫色为之。假令寅申巳亥年正月，
中宫二黑，用黑色《拘秦》。子午卯酉年正月，中宫八“白，
用白色《拘秦》。”辰戌丑未年正月中宫“五黄，用黄色《拘
秦》。”

### 孝宗淳熙二年冬十二月以立春日为太上皇帝行庆寿礼

按《宋史孝宗本纪》不载　按《礼志》，淳熙二年十一月，
诏太上皇帝圣寿无疆，新岁七十，以十二月十七日
立春行庆寿礼。是日早，文武百僚并簪花赴文德殿
立班，听宣庆寿赦。宣赦讫，从驾至德寿宫，行庆寿礼，
致词曰：“皇帝臣某言，天祐君亲，锡兹难老。惟春之吉，
年德加新。臣某与群臣等不胜大庆，谨上千万岁寿。”
馀与前上寿仪注同。礼毕，从驾官、应奉宫禁卫等并
簪花从驾还内，文武百僚文德殿拜表称贺。

淳熙十年十二月，以太上皇后新年七十，诏以立春
日行庆贺之礼。

按：《宋史孝宗本纪》不载　按《礼志》云云。